Diari Oficial de la Generalitat Valenciana


Sumari del DOGV 8403, del 16-10-2018 (2018/9419)

RESOLUCIÓ de 5 d'octubre de 2018, de la presidenta del Consorci Hospital General Universitari de València, per la qual es procedeix a la publicació de l'acord del Consell de Govern pel qual es disposa el nomenament de director de Recursos Humans pel sistema de lliure designació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8403

Data del DOGV
:   16-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9419


Data del document
:   05-10-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ de 5 d'octubre de 2018, de la presidenta del Consorci Hospital General Universitari de València, per la qual es procedeix a la publicació de l'acord del Consell de Govern pel qual es disposa el nomenament de director de Recursos Humans pel sistema de lliure designació. [2018/9419]  
La base 7 de la Resolució de 15 de gener de 2018, de la Presidència del Consorci Hospital General Universitari de València (CHGUV), per la qual es convoca la provisió, per lliure designació, de la direcció de Recursos Humans del CHGUV (DOGV 8231, 09.02.2018), preveu que la persona seleccionada serà nomenada per mitjà de resolució del Consell de Govern del Consorci Hospital General Universitari de València.  
  
D'altra banda, els estatuts refosos del CHGUV, publicats per Resolució de 14 de juliol de 2017 (DOGV 8090, 24.07.2018), estableixen en l'article 13.d que, entre les funcions del Consell de Govern, hi ha la del nomenament i cessament de les persones directives, i en l'article 23.2 s'indica que el personal directiu serà designat i cessat lliurement pel Consell de Govern, oïda la persona titular de la Direcció Gerència. En l'apartat 3 del mateix article citat s'afig que els llocs de caràcter directiu del CHGUV es proveiran pel sistema de lliure designació, amb la convocatòria prèvia publicada en el Diari Oficial de la Generalitat Valenciana, a fi que en tot cas quede garantida la publicitat i la igualtat dels candidats.  
En relació amb els requisits, i la capacitat, que havien de tindre les persones participants, segons la convocatòria, el Consell de Govern constata que la persona designada els té, inclosa la titulació superior universitària segons el que disposa el Reglament d'organització, estructura i funcionament del Consorci Hospital General Universitari de València, aprovat per Resolució de 28 de desembre de 2015, de la seua presidència (DOGV 7709, 01.02.2016).  
En relació amb els seus mèrits, segons la documentació que aporta, es consideren suficients i adequats per al correcte compliment del lloc per al qual se'l nomena.  
Sobre la base de l'anterior, en deliberació del Consell de Govern del Consorci Hospital General Universitari de València, del 4 d'octubre de l'any corrent, oït el director gerent, s'acorda el nomenament de José Fambuena Ayuso, DNI [...]110W com a director de Recursos Humans del CHGUV, acord que resolc que es publique en el Diari Oficial de la Generalitat Valenciana.  
La presa de possessió es produirà amb efectes de l'endemà de la publicació d'aquesta resolució en el Diari Oficial de la Generalitat Valenciana.  
La Direcció Gerència formalitzarà els actes oportuns per a l'eficàcia material del contingut de la resolució del Consell de Govern del CHGUV.  
Aquesta resolució és definitiva en via administrativa. Les persones interessades poden interposar, potestativament, recurs de reposició davant de la Presidència del CHGUV en el termini d'un mes comptador des de l'endemà de la publicació en el Diari Oficial de la Generalitat Valenciana, o, directament, recurs contenciós administratiu en el termini de dos mesos comptadors des de l'endemà de la publicació, davant dels jutjats contenciosos administratius de la ciutat de València, d'acord amb el que disposen els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
  
València, 5 d'octubre de 2018.- La presidenta del CHGUV i consellera de Sanitat Universal i Salut Pública: Ana Barceló Chico.